Mie Ø. Nielsen hentede sin anden guldmedalje ved junioreuropamesterskaberne i svømnng i Antwerpen.

For unge Mie Ø. Nielsen blev søndagen og dermed sidstedagen af EM for juniorer i Antwerpen til en af de virkelig gode konkurrencedage. Således formåede Mie her at forsvare sit mesterskab i 100 m rygsvømning i tiden 1.00,87. Dermed kan danskeren nu begive sig hjemad mod Danmark med tre medaljer i bagagen - to af guld og én af bronze. Et samlet resultat, som må siges at være aldeles godkendt. Mie Ø. Nielsen vinder søndagens finale i overbevisende stil og overlader sølvmedaljen til Jessica Fullalove, England, i tiden 1.01,72 og bronzen til den italienske svømmer, Ambra Esposito, i tiden 1.02,57.